کامرس اور صنعت کی وزارتہ
مرکز نے آکسیجن کی دستیابی، تقسیم اور ذخیرہ کاری کے بنیادی ڈھانچے کو بڑھانے کے لئے بہت سے اقدامات کئے
بڑے پیمانے پر پیداوار اور درآمدات، پی ایس اے پلانٹس کی تعمیر اور آکسیجن کنسنٹریٹرس کی خریداری کے ذریعہ آکسیجن کی دستیابی میں اضافہ
نائیٹروجن اور آرگون ٹینکرس کی تبدیلی، درآمدکاری، گھریلو مینوفیکچرنگ اور ریل اور ہوائی ٹرانسپورٹیشن کے ذریعہ آکسیجن ٹینکروں کی دستیابی کو استحکام
موقع پر نگرانی کے لئے آکسیجن ڈیجیٹل ٹریکنگ سسٹم کی تشکیل
اسپتالوں میں کرائیوجینک ٹینکروں کی صلاحیت اور تعداد میں اضافے اور میڈیکل آکسیجن کی خریداری کے ذریعہ بنیادی ڈھانچے کو مضبوط کیاگیا
اہم سامان کی خریداری کو رفتار بخشنے کے لئے عام مالی قوانین میں نرمی کی گئی
آکسیجن کی ڈیمانڈ زبردست اضافے کے مسئلے کو حل کرنے کے لئے مرکزی حکومت نے دستیابی بڑھانے ،تقسیم کے کام کو موثر بنانے اور ملک میں آکسیجن کی ذخیرہ کاری کے نظام کو مضبوط کرنے کے لئے کچھ اقدامات کئے ہیں۔ ان اقدامات میں پوری آکسیجن سپلائی چین پر توجہ مرکوز رکھی گئی ہے۔ ان اقدامات کے تحت آکسیجن کی تیاری میں بہتری لانے، سامان کا زیادہ سے زیادہ فائدہ اٹھانے کے لئے ٹینکروں کی دستیابی میں اضافہ، آکسیجن کی ذخیرہ کاری کو بہتر بنانا اور خریداری کے قوانین میں نرمی پیدا کرنے کی کوششیں کی گئی ہیں۔
آکسیجن کی تیاری اور تیاری کی صلاحیت میں اضافے، پریشر سوئنگ ایڈزورپشن،پلانٹس کی تعمیر،سمندر پار سے رقیق طبی آکسیجن کی درآمد اور آکسیجن کنسنٹریٹرس کی خریداری میں اضافہ کرکے آکسیجن کی دستیابی کو بڑھایا گیا ہے۔نقل وحمل میں سدھار پیدا کرنے کے لئے ٹینکروں کی دستیابی میں اضافے کی خاطر، نائیٹروجن اور آرگون ٹینکرس کو تبدیل کیا گیا،ٹینکرس اور کنٹینرس کی درآمد کی گئی ہے۔ ٹینکروں کی اندرون ملک مینوفیکچرنگ میں اضافہ کیاگیا ہے اور وقت کی بچت کرنے کے لئے ٹینکروں کو ریل اور ہوائی جہازوں کے ذریعہ لایا جارہا ہے۔ موقع پر نگرانی کی غرض سے آکسیجن ڈیجیٹل ٹریکنگ سسٹم قائم کیا گیا ہے اور ایم ایچ وی کے ڈرائیوروں کو تربیت دے کر ڈرائیوروں کی دستیابی میں اضافہ کیاجارہا ہے۔آکسیجن کی ذخیرہ کاری کو بہتر بنانے کے لئے اسپتالوں میں کرائیو جینک ٹینکروں کی صلاحیت اور تعداد میں اضافہ کیاجارہا ہے اور میڈیکل آکسیجن کے سلنڈروں کی خریداری کی جارہی ہے۔اہم ساز و سامان کی تیز رفتار خریداری کو ممکن بنانے کے لئے عام مالی قوانین میں نرمی کی جارہی ہے۔آکسیجن کی تیاری، نقل وحمل، ذخیرہ کاری اور بنیادی ڈھانچے جیسے تمام محاذوں پر مرکزی حکومت کی طرف سے کئے گئے اقدامات کے حوالے سے تفصیلات نیچے دی گئی ہیں:
آکسیجن کی پیداوار میں اضافہ اور صلاحیت میں فروغ
آکسیجن کی پیداوار جو اگست 2020 میں یومیہ 5700 میٹرک ٹن تھی، مئی2021 میں بڑھ کر9446 میٹرک ٹن تک جا پہنچی۔پیداواری صلاحیت یومیہ 6817 میٹرک ٹن سے بڑھ کر یومیہ7314 میٹرک ٹن تک پہنچ گئی ہے اور صلاحیت سے استفادہ 84 فیصد سے بڑھ کر اس مدت کے دوران 129 فیصد ہوگیا ہے۔
سرکاری اور نجی شعبے دونوں سے تعلق رکھنے والی اسٹیل کمپنیوں نے ملک کی میڈیکل آکسیجن کی ضروریات کو پورا کرنے کےلئے اپنی کوششوں کو تیز تر کردیا ہے۔4 مئی 2021 کو رقیق طبی آکسیجن کی مجموعی پیداوار جو اسٹیل کمپنیوں کی طرف سے کی گئی تھی،3680.30 میٹرک ٹن تھی۔ رقیق طبی آکسیجن کی مجموعی یومیہ سپلائی جو اپریل کے وسط میں اوسطاً 1500 سے 1700 میٹرک ٹن تھی۔25 اپریل کو یہ سپلائی 3131.84 میٹرک ٹن ہوگئی اور 4 مئی تک بڑھتے بڑھتے یہ 4076.65 میٹرک ٹن تک جا پہنچی۔
پیداوار اور ڈیمانڈ میں اضافے سے ہم آہنگی برقرار رکھتے ہوئے ملک میں رقیق طبی آکسیجن کی فروخت جو مارچ 2021 میں یومیہ تقریباً 1300 میٹرک ٹن تھی،6 مئی تک ایک بڑے اضافے کے ساتھ یومیہ 8920 میٹرک ٹن ہوگئی۔ کووڈ-19 کی پہلی لہر کے دوران رقیق طبی آکسیجن کی سب سے زیادہ فروخت 3095 میٹرک ٹن یومیہ 29 ستمبر 2020 کو درج کی گئی تھی۔ایل ایم او کی یہ فروخت تقریباً 5 گنا اضافے کے ساتھ 31 مارچ 2021 تک یومیہ 1559 میٹرک ٹن تک جا پہنچی اور 3 مئی 2021 تک یومیہ 8000 میٹرک ٹن کے نشانے کو پار کرگئی۔
آکسیجن کی پیداواری صلاحیت بڑھانے والے پلانٹس
مستقبل قریب میں آکسیجن کی پیداوار کی صلاحیت میں اضافے کرنے کی غرض سے اضافی صلاحیت کی توسیع کا منصوبہ بنایا گیا ہے۔اس سلسلے میں کئے جانے والے اقدامات میں یومیہ 70 میٹرک ٹن اضافی پیداوار جو کرناٹک میں متوقع ہے، ایس ایم ای شعبے کے ایئر سپریشن یونٹ کی طرف سے سپلائی، ریفائنریوں سے حاصل ہونے والی گیس پر مبنی آکسیجن کے حامل بڑے اسپتال،پاور پلانٹس اور اسٹیل پلانٹس قائم کئے جارہے ہیں۔22 اپریل 2021 سے غیر ضروری صنعتی مقاصد کے لئے آکسیجن کی سپلائی ممنوع قرار دے دی گئی ہے۔ جس کے نتیجے میں 1000 میٹرک ٹن اضافی آکسیجن حاصل ہوئیں ہیں۔ اسٹیل کے شعبے کے ذریعہ 6030 میٹرک ٹن یومیہ کی اضافی صلاحیت کی توسیع کا منصوبہ بھی بنایا گیا ہے۔
ڈیمانڈ والے علاقوں کے نزدیک آکسیجن کی فراہمی کو بہتر بنانے کے لئے 1594 پی ایس اے پلانٹس تعمیر کئے جارہے ہیں۔ اس میں جو پلانٹس شامل ہیں ان میں 2020 میں منظور کئے گئے صحت اور کنبہ کی بہبود کی وزارت کے ذریعہ پی ا یم- کیئرس کے تحت 162 پلانٹس، مارچ 2021 میں منظور شدہ مذکورہ وزارت کے ذریعہ پی- ایم کیئرس کے تحت 551 پلانٹس ڈی آر ڈی او کے ذریعہ پی- کیئرس کے تحت 500 پلانٹس، پیٹرولیم اور قدرتی گیس کی وزارت کے تحت تیل اور گیس کی کمپنیوں کے ذریعہ تقریباً 100 پلانٹس اور باقی پلانٹس خود ریاستوں کے ذریعہ۔162 پی ایس ایم سے 74 نصب کئے جاچکے ہیں اور باقی جون 2021 تک نصب کردیئے جائیں گے۔ مارچ اور اپریل 2021 میں پی- کیئرس فنڈ کے تحت منظور شدہ 1051 اضافی پی ایس اے پلانٹس اگلے تین مہینوں میں مرحلہ وار طور پر کام کرنا شروع کردیں گے۔
رقیق طبی آکسیجن کی درآمد
سمندر پار سے50000 میٹرک ٹن رقیق آکسیجن درآمد کی جارہی ہے۔ جبکہ5800 میٹرک ٹن کے لئے احکامات اور ڈلیوری کا لائحہ عمل تیار کیاجاچکا ہے۔ غیرممالک سے آکسیجن حاصل کرنے کی کوششوں میں وزیر خارجہ کی وزارت سرگرمی کے ساتھ مدد کررہی ہے۔اس عمل کو رفتار دینے کے لئے 21 اپریل 2021 کو تخمینے طلب کئے گئے تھے۔3500 میٹرک ٹن کے لئے3 تخمینے وصول ہوئے ہیں اور 21 اپریل 2021 کو انہیں منظوری دی گئی۔ان کی ڈلیوری 3 مہینوں کے دوران کی جائے گی۔اس کے علاوہ 2285 میٹرک ٹن ایل ایم او متحدہ عرب امارات ، بحرین، کویت اور فرانس سے درآمد کی جارہی ہے، جس کا ایک حصہ پہلے ہی پہنچ چکا ہے۔
آکسیجن کنسنٹریٹرس کی خریداری
27 اپریل 2021 کو پی- ایم کیئر فنڈ کے تحت 1 لاکھ آکسیجن کنسنٹریٹرس کی خریداری کو منظوری دی گئی۔ ایکسپریشن آف انٹریسٹ 29 اپریل 2021 کو جاری کیا گیا اور 2500 یونٹس کے لئے آفسر موصول ہوئی۔ او این جی سی کے ذریعہ جاری کئے گئے ٹینڈر کو بھی اچھا رسپانس ملا ہے۔ گھریلو مینو فیکچرر کی طرف سے 50 ہزار کنسنٹریٹرس کی آفر موصول ہوئی ہے۔9800 یونٹس کے لئے رقوم کو4800 یونٹس کے ڈلیوری شیڈول کے ساتھ 15 مئی 2021 کو حتمی شکل دی جائے گی اور 5000 یونٹس کے لئے 27 مئی 2021 کو۔ اس کے علاوہ 55 امیدواروں نے 70000 ہزار سے 75000 کنسنٹریٹرس سپلائی کرنے میں دلچسپی دکھائی ہے، احکامات کو حتمی شکل دی جارہی ہے۔ جنہیں ڈلیوری شیڈول کی بنیاد پر جاری کیاجائے گا۔
آکسیجن کے مختص کرنے کا عمل
آکسیجن مختص کرنے کا عمل تمام ریاستوں کو ڈیمانڈ کے مطابق منصفانہ طور پر آکسیجن کی سپلائی کے لئے جاری کیا گیا ہے۔آکسیجن کے اختصاص کا پہلا حکم جو 15 اپریل 2021 کو جاری کیا گیا تھا، چند ریاستوں تک محدود تھا جن میں مہاراشٹر، گجرات، دہلی، مدھیہ پردیش اور کرناٹک وغیرہ شامل ہیں۔وبا کی دوسری لہر کے دیگر ریاستوں تک پھیلنے کے ساتھ ہی دوسری ریاستوں سے بھی آکسیجن کی ڈیمانڈ میں اضافہ ہوگیا۔ ہر ریاست کے لئے آکسیجن کی ضرورت کا تخمینہ لگانے کے لئے صحت اور خاندانی بہبود کی وزارت کا فارمولہ استعمال کیاگیا ۔جس میں ریاستوں میں فعال کیسوں کو دھیان میں رکھا گیا اور زیادہ سے زیادہ کوشش کی گئی کہ آکسیجن مختص کرنے کے کام کو ہر ریاست کی ڈیمانڈ سے ہم آہنگ کیاجائے۔مختص کرنے کے عمل کو حتمی شکل دیتے ہوئے دیگر عوامل کو بھی دھیان رکھا گیا جیسے آئی سی یو بستروں سمیت اسپتالوں کے بنیادی ڈھانچے کی فراہمی وغیرہ۔
ملک میں آکسیجن کی تقسیم کے عمل کو آسان بنانے کے لئے آکسیجن مختص کرنے کے عمل میں اصلاح کی جاتی رہی ہے۔ ریاستوں / مرکز کے زیر انتظام علاقوں کے لئے آکسیجن مختص کرناایک سرگرم نوعیت کا عمل ہے۔جس کی بنیاد وزارت صحت کے قوانین اور ریاستوں/ مرکز کے زیرانتظام علاقوں، مینو فیکچررس اور دیگر شراکت داروں سے مشاورت کے مطابق ضرورتوں پر ہوتی ہے۔ پیداواری اور کھپت والی ریاستوں کے درمیان عدم مطابقت پایا جاتا ہے اور ریاستو ں کے درمیان برابری قائم رکھنا ضروری ہے۔اس کے علاوہ پیداوار کا ایک تہائی حصہ مشرقی ہندوستان میں موجود ہے۔ جبکہ آکسیجن کے لئے 60 فیصد ڈیمانڈ شمالی اور جنوبی ہندوستان میں ہے۔ جس کی وجہ سے نقل وحمل میں مشکلات درپیش ہے۔ آکسیجن کے وسیلے اور منزل کی نقشہ بندی ، جس کا مقصد نقل و حمل کے منصوبے کو آسان بنانا ہے، ریاستوں/ مرکز کے زیرانتظام علاقوں مینو فیکچررس اور دیگر شراکت داروں کے ساتھ مشورے کے بعد مکمل کرلی گئی ہے۔
|
|
خطہ
|
|
پیداوار
|
|
ایلو کیشن
|
|
میٹرک ٹن
|
|
%
|
|
میٹرک ٹن
|
|
%
|
|
شمال
|
|
1,174
|
|
13%
|
|
2,897
|
|
33%
|
|
مشرق
|
|
2,867
|
|
32%
|
|
1,035
|
|
12%
|
|
مغرب
|
|
2,838
|
|
32%
|
|
2,688
|
|
30%
|
|
جنوب
|
|
1,980
|
|
22%
|
|
2,239
|
|
25%
|
|
کل
|
|
8,859
|
|
100%
|
|
8,859
|
|
100%
آکسیجن ٹینکر کی دستیابی میں اضافہ- ٹینکرز کی تبدیلی اور درآمد
ٹینکروں کی دستیابی کو بہتر بنانے کے لئے بہت سے اقدامات کئے گئے ہیں۔ نائیٹروجن اور آرگون ٹینکروں کی تبدیلی اور ان کی درآمد میں بہتری کے ذریعہ آکسیجن ٹینکروں کی فراہمی میں بہتری لائی گئی ہے۔ مارچ 2020 میں ٹینکروں کی گنجائش 12480 میٹرک ٹن تھی اور ان کی تعداد 1040 تھی۔ اس وقت ٹینکروں کی صلاحیت 23056 میٹرک ٹن تک پہنچ گئی ہے اور ان کی تعداد 1681 ہوگئی ہے، جن میں 408 تبدیل شدہ ٹینکر اور 101 درآمد شدہ ٹینکر ہے۔1105 نائٹروجن اور آرگون ٹینکروں میں سے 408 کو آکسیجن ٹینکروں میں تبدیل کردیا گیا ہے اور دیگر 200 ٹینکرس جلد ہی تبدیل کردیئے جائیں گے۔248 آکسیجن ٹینکر درآمد کئے جارہے ہیں جن میں سے 101 اب تک آچکے ہیں اور دیگر 58 اگلے دس دنوں میں پہنچ جائیں گے۔ اس کے علاوہ 100 ٹینکرس اندرون ملک تیار کئے جارہے ہیں۔
وقت کی بچت کی غرض سے آکسیجن ٹینکروں کو ریل اور ہوائی جہازوں کے ذریعہ لایا جارہا ہے
ٹینکروں کی طویل فاصلے کی آمدورفت کے لئے ریلویز کااستعمال کیاجارہا ہے اب تک انڈین ریلویز نے ملک بھر میں مختلف ریاستوں کو 268 سے زیادہ ٹینکروں کے ذریعہ تقریباً 4200 میٹرک ٹن ایل ایم او سپلائی کی ہے۔ اس وقت آکسیجن ایکسپریس ٹرینیں اپنے اپنے سفر مکمل کرچکی ہے۔ 9 مئی کی شام تک 293 میٹرک ٹن آکسیجن مہاراشٹر میں اتاری جاچکی ہے،1230 میٹرک ٹن اترپردیش میں، 271 میٹرک ٹن مدھیہ پردیش میں، 555 میٹرک ٹن ہریانہ میں، 123 میٹرک ٹن تلنگانہ میں، 40 میٹرک ٹن راجستھان میں اور 1679 میٹرک ٹن دہلی میں پہنچائی گئی ہے۔
خالی ٹینکروں کو ہوائی جہازوں کے ذریعہ لے جاکر وقت کی بچت کی گئی ہے۔5505 میٹرک ٹن کی صلاحیت والے 282 ٹینکروں کو ہوائی جہازوں کے ذریعہ لے جایا گیا ہے۔ 1293 میٹرک ٹن کی صلاحیت والے 75 کنٹینرس انڈین ایئر فورس کے ذریعہ سمندر پار سے درآمد کئے گئے ہیں۔اس کے علاوہ انڈین ایئر فورس کے ذریعہ ہی 1252 آکسیجن سلنڈرس،3 آکسیجن تیار کرنے والے پلانٹس بھی لائے گئے ہیں۔
آکسیجن ڈیجیٹل ٹریکنگ سسٹم
ملک میں آکسیجن کی نقل وحرکت کے موقع پر نگرانی کے لئے ویب اور ایپ پر مبنی ایک آکسیجن ڈیجیٹل ٹریکنگ سسٹم شروع کیا گیا ہے۔ اس کے مقاصد میں پلانٹس تک ایلو کیشن کے احکامات کے موثر منتقلی اور ان پلانٹس سے جاری ہونے والے احکامات اور ملک میں پلانٹس سے ریاستوں تک آکسیجن کی نقل وحرکت کے موقع پر نگرانی شامل ہیں یہ جی ایس ٹی این ڈیٹا بیس کے ساتھ مربوط ہو کر کام کرتا ہے۔ جس کا مقصد جی پی ایس، ایس آئی ایم کے ذریعہ ٹینکروں کا سراغ لگانا اور راستے کی تبدیلی، اچانک کسی جگہ ٹھہرنا اور تاخیر وغیرہ کے حوالے سے خود کار الرٹ سسٹم کے ذریعہ خبردار کرنا ہے۔
اس کے علاوہ صحت ، سڑک ، ریل ، صنعت ، اسٹیل کے شعبوں سے ایڈیشنل / جوائنٹ سکریٹری آفیسرزکو ساتھ لے کر ایک ورچوئل سینٹرل کنٹرول روم بنایا گیا ہے۔ اس کنٹر ول روم کا مقصد 24 گھنٹوں آکسیجن کی نقل و حرکت کی نگرانی کرنا اور آکسیجن کے نقل و حمل میں آنے والی کسی بھی پریشانی کو دور کرنا ہے۔
آکسیجن ٹینکروں کو چلانے کے لئے ڈرائیوروں کی ٹریننگ
نیشنل اسکل ڈیولپمنٹ کارپوریشن اور لوجسٹک سیکٹر اسکل کاؤنسل کے ذریعہ آکسیجن ٹینکروں کو چلانے کے لئے 2500 اضافی ڈرائیوروں کو تربیت دی جارہی ہے۔آکسیجن کی بے رکاوٹ نقل و حمل کو یقینی بنانے کے لئے ماہر ڈرائیوروں کی دستیابی بہت ضروری ہے۔کیونکہ ایل ایم او کی نقل وحمل تباہ کن کیمیائی مادوں سے متعلق قوانین کے تحت آتی ہے۔ اس لئے صرف انہی ڈرائیوروں کو ٹرک چلانے کی اجازت دی جارہی ہے جن کے پاس مناسب تربیت اور ایچ اے زیڈ کارگو لائسنس ہے۔ ٹریننگ ماڈیول تیار کرنے کے لئے ایل ایس ایس سی اور این ایس ڈی سی کے ذریعہ فوری توجہ دی جارہی ہے اوراس کام کے لئے ماہر تربیت دینے والوں کی نشاندہی کی گئی ہے۔ غیر سرگرم ڈرائیوروں کے لئے آن لائن ریفریش کورس کا منصوبہ ہے۔ جس کے ساتھ ایچ اے زیڈ کیمیکلز پر کام کرنے کے لئے تربیت بھی دی جاتی ہے۔ ڈرائیوروں کے لئے جسمانی تربیتی پروگرام منعقد کرنے کی غرض سے 73 مقامات کو منتخب کیا گیاہے، جن میں آکسیجن پلانٹس بھی شامل ہیں۔
آکسیجن کی ذخیرہ کاری میں اضافہ- کرائیو جینک ٹینکس
مارچ 2020 سے اسپتالوں میں آکسیجن کی ذخیرہ کاری کے لئے کرائیو جینک ٹینکروں کی تعداد 609 سے بڑھا کر 901 کردی گئی ہے۔مارچ 2020 میں طبی آکسیجن سلنڈروں کی دستیابی4.35 لاکھ تھی۔ جو مئی 2021 میں بڑھ کر 11.19 لاکھ تک جاپہنچی۔ اس کے علاوہ ڈیمانڈ میں ممکنہ اضافے کے پیش نظر 3.35 لاکھ سلنڈر خریدے جارہے ہیں۔ 21 اپریل 2021 کو 127000 اضافی سلنڈروں کے لئے آرڈر دے دیئے گئے ہیں۔ڈی آر ڈی او پی ایم کیئرس فنڈ کے تحت 10 لاکھ این آر ایم والوز خرید رہا ہے۔ اس مشین کے ذریعہ آکسیجن کو ضائع ہونے سے بچایا جاسکے گا۔
ضروری اشیا کی خریداری کو تیز کرنے کے لئے اقدامات
کووڈ پر قابو پانے کے لئے ضروری ساز وسامان کی تیز رفتار خریداری کے لئے راستہ ہموار کرنے کی غرض سے جنرل فائنا نشل رولز میں نرمی کی گئی ہے۔ تمام پابندیاں لگانے والی التزامات ہٹا لئے گئے ہیں۔ تاکہ بڑے پیمانے پر اس میں لوگ شریک ہوسکیں اور تیز رفتار خریداری کی جاسکیں۔ تمام طرح کی خریداری سے بینک گارنٹیز بھی ہٹا لی گئی ہے۔کووڈ سے متعلق ضروری اشیا کی خریداری کے لئے 100 فیصد پیشگی ادائیگی کو بھی منظوری دے دی گئی ہے۔سپلائی مارکیٹ پر دباؤ ہونے کی صورت میں نامزدگی کی بنیاد پر خریداری کو بھی منظوری دی جاچکی ہے۔